08/04/2013 | Administración LocalMunicipal
A Laracha
Publicación aprobación definitiva Regulamento municipal do servizo de Punto Limpo, de recollida de papel-cartón e de voluminosos a domicilio do concello da Laracha

O Pleno desta Corporación, en sesión ordinaria celebrada o día 28 de xaneiro de 2013, aprobou inicialmente o Regulamento municipal do servizo de Punto Limpo, de recollida de papel-cartón e de voluminosos a domicilio do concello da Laracha. O expediente permaneceu exposto ao público polo prazo de trinta días en cumprimento do disposto no artigo 49 b) da Lei 7/85 de 2 de abril, reguladora das Bases do Réxime Local. O anuncio correspondente foi publicado no Boletín Oficial da Provincia da Coruña número 30, de data 13 de febreiro de 2013, e no taboleiro de edictos deste Concello. Presentado informe polos servizos xurídicos do concello no que se suxiren modificacións ao texto inicialmente aprobado, ao fin de incorporar a referencia correcta á normativa estatal vixente en materia de residuos e solos contaminados e evitar duplicidades e incompatibilidades coa normativa vixente relativa á infraccións e sancións, o Pleno da Corporación en sesión ordinaria de 27 de marzo de 2013 acordou, de conformidade co artigo 49 da Lei 7/1985, proceder a publicación do texto de dito Regulamento segundo o disposto no artigo 70 da Lei de Bases de Réxime Local: ARTIGO 1. OBXECTO DO REGULAMENTO O presente Regulamento ten por obxecto regular, no ámbito de competencias municipais, as actividades e instalacións relacionadas coa xestión dos residuos que pola súa natureza non son obxecto habitual do servizo de recollida de residuos sólidos urbanos ou municipais, e co fin de protexer a saúde humana, os recursos naturais e o medio ambiente, e conseguir así unhas condicións de hixiene e salubridade que permitan mellorar a calidade de vida e a convivencia de todos os cidadáns. Neste Regulamento normalizaranse as seguintes instalacións e actividades: O Punto Limpo da Laracha é un equipamento ambiental situado no Lugar do Formigueiro, Parroquia de Vilaño do Concello da Laracha. Nel recíbense os residuos que pola súa natureza non son obxecto habitual do servizo de recollida de residuos sólidos urbanos. Constitúe, polo tanto, un sistema de recollida selectiva e é un centro no que se reciben, se almacenan e se valoran os residuos domésticos que non teñen saída a través da recollida diaria. En ningún caso se trata dun vertedoiro, senón dun lugar para almacenar temporalmente os residuos ata entregalos a xestores autorizados. Os obxectivos do Punto Limpo son os seguintes: - Recoller os residuos que pola súa natureza ou polo seu volume quedan fóra do servizo de recollida diaria - Recuperar os materiais contidos nos residuos para recíclalos. - Sensibilizar os cidadáns respecto da separación e recuperación. - Proporcionarlles aos veciños un medio para eliminar os residuos que representen un perigo para o medio, como aceites, pinturas, fluorescentes, radiografías, entullos, etc., evitando así o seu vertido incontrolado. - Aproveitar os materiais contidos nos residuos que se poden reciclar directamente e conseguir con iso un aforro en enerxía e en materias primas. É un servizo que ten como obxectivo a recollida selectiva, específica e separada do resto de residuos urbanos, do papel-cartón seleccionado e depositado polos propios xeradores en colectores monomateriais de cor azul que para tal fin se instalen na vía pública e os seu posterior transporte ás instalacións de almacenaxe ou de clasificación de papel-cartón. É un servizo de recollida selectiva de papel-cartón que o Concello pon a disposición dos comerciantes que teñan a condición de usuarios do servizo segundo o art.4 do presente Regulamento. O servizo desenvolverase en todo o termino municipal. Os comerciantes deberán depositar o cartón pregado ao lado do colector azul de papel-cartón no horario e día ou días designados polo concesionario para o servizo sacando, en todo caso, o cartón á rúa xusto antes do comezo do servizo, e cando as condicións atmosféricas o permitan. A empresa concesionaria deberá recoller calquera residuo de papel-cartón que se atope fora dos colectores. A finalidade deste servizo é a prestación dun servizo para os cidadáns do municipio, os cales poderán solicitar a recollida a domicilio de residuos voluminosos, previo aviso á empresa concesionaria, que deberá facilitar un número de teléfono ao que deberán chamar os cidadáns e no cal se lle indicará data e hora aproximada de recollida. ARTIGO 2. ÁMBITO DE APLICACIÓN Este regulamento ten por obxecto regular as actividades relacionadas coa xestión do servizo do Punto Limpo, co servizo de recollida de papel-cartón e de voluminosos a domicilio do concello da Laracha, as súas instalacións, os seus elementos e o seu mobiliario. ARTIGO 3. NORMATIVA APLICABLE · Pola Lei 10/2008, do 3 de novembro, de residuos de Galicia. · Pola Lei 22/2011, do 28 de xullo, de residuos e solos contaminados. · Polo Decreto 174/2005, de 9 de xuño, polo que se regula o réxime xurídico da produción e xestión e o rexistro xeral de produtores e xestores de residuos de Galicia. · Polo Real decreto 833/1988, de 20 de xullo, polo que se aproba o regulamento para a execución da Lei 20/1986, básica de residuos tóxicos e perigosos. · Orde MAM/304/2002, de 8 de febreiro, pola que se publican as operacións de valoración e eliminación de residuos e a lista europea de residuos. · Lei 7/1985, de 2 de abril, reguladora das bases do réxime local. · Supletoriamente aplicaranse as restantes normas de dereito administrativo e, no seu defecto, as normas de dereito privado. ARTIGO 4. USUARIOS Considéranse usuarios do servizo os cidadáns residentes (ou que desenvolven unha actividade económica) no Concello da Laracha e fagan uso de algún dos servizos contemplados neste Regulamento. Os residuos que proceden da actividade industrial débenllos entrega-los produtores directamente ás empresas xestoras autorizadas, sen prexuízo do establecido no Título III. ARTIGO 5. PRESENTACIÓN DOS RESIDUOS Os usuarios terán con carácter xeral as seguintes obrigacións: - Poñer os residuos obxecto de este título a disposición do Concello debidamente separados nas fraccións que se indican neste Regulamento e nas condicións que se establecen en cada unha. - Utilizar os colectores que en cada caso se determine de conformidade coa normativa legal vixente e este Regulamento. - Depositar os residuos dentro dos colectores pechando as tapas unha vez utilizados para evitar calquera entrada de auga de chuvia, ou no caso do servizo de recollida selectiva de papel-cartón especial, os comerciantes deberán depositar o cartón pregado ao lado do colector azul de papel-cartón no horario e día ou días designados indicados polo Concello para o servizo sacando, en todo caso, o cartón á rúa xusto antes do comezo do servizo, e cando as condicións atmosféricas o permitan. - Depositar os residuos que poidan provocar contaminación (aceites, luminarias, etc.) nos colectores específicos, de maneira que se eviten tales prexuízos. - Os residuos voluminosos deixaranse ordenados de maneira que se minimice o seu volume. Prohíbese terminantemente deixar residuos fora dos lugares destinados para elo. ARTIGO 6. HORARIOS DOS SERVIZOS O Concello dará a coñecer o horario de funcionamento dos servizos recollidos neste Regulamento mediante bandos ou Regulamentos municipais, publicidade varia ou outros soportes polos medios oportunos. ARTIGO 7. SERVIZOS QUE PRESTARÁ O PUNTO LIMPO - Recibir os residuos domésticos que previamente clasificou o usuario. - Controlar a procedencia, a natureza e a cantidade dos residuos que depositen os usuarios. - Enviar os residuos recollidos aos xestores autorizados, para tratalos. - Colaborar coa Dirección Xeral de Avaliación Ambiental para estudar e facer o seguimento do nivel de concienciación dos cidadáns e do uso que se está a facer dos puntos limpos de Galicia, e enviarlle as relacións periódicas do volume de cada tipo de residuo recollido no Punto Limpo. ARTIGO 8. RESIDUOS ADMITIDOS NO PUNTO LIMPO O operario do punto limpo recollerá exclusivamente residuos de orixe doméstica ou daqueles comerciantes que teñan a consideración de usuarios dos servizos segundo o art.4 do Regulamento. Os usuarios que entreguen residuos no punto limpo deben presentalos clasificados e a falta de disposicións legais que determinen outros criterios, limítase a introdución de residuos (por persoa e xornada) ós seguintes criterios: (1) Asemade, o Punto Limpo Municipal terá a consideración de Punto de Recollida Municipal (PRM) en relación co Convenio Marco de colaboración entre a Administración xeral da Comunidade Autónoma de Galicia e as Entidades Xestoras dos Sistemas Integrados de Xestión (SIX) de residuos de pilas e acumuladores (RPA) ao que se ten adherido o Concello da Laracha, polo que o servizo de recollida e transporte no municipio de RPA procedentes dos particulares, será realizado pola entidades xestoras dos SIX de RPA, de modo que o Concello da Laracha, e polo tanto a empresa concesionaria encargada da xestión do punto limpo, unicamente deberá recepcionar e almacenar temporalmente os RPA portátiles que sexan entregados nos seus PRM e entregalos aos SIX de RPA asinantes. ARTIGO 9.- RESIDUOS NON ADMISIBLES Non se poderán depositar os seguintes materiais: - Residuos sen clasificar. - Materia orgánica. - Residuos agrícolas ou gandeiros. - Residuos que procedan de actividade industrial ou comercial (agás o papel nos casos autorizados). - Residuos que están producidos por actividades minerais ou extractivas. - Animais mortos. - Residuos sanitarios (medicamentos, infecciosos, clínicos, citolóxicos,…) - Residuos radiactivos (pararraios,…) - Produtos que procedan de decomisados. - Calquera outro residuo que non se poida identificar e/ou clasificar previamente na categoría dos que se admiten. ARTIGO 10. REXISTRO 1. O Punto Limpo da Laracha contará cun libro de rexistro no que o operario rexistrará obrigatoriamente todas as operacións de depósito de residuos.2. Nese rexistro o operario deberá facer constar os datos referentes ao residuo que entrega o usuario ou a usuaria. Asemade, para comprobar a reiteración na utilización do punto limpo por parte dos usuarios e para poder determinar o mal uso do mesmo, o operario poderá requirir o D. N. I. dos usuarios deixando constancia dos seus datos no libro de rexistro.3. As informacións contidas no libro de rexistro quedarán sometidas ás normas xerais de protección de datos, sen que poidan ser utilizadas para outros fins que os propios do servizo. ARTIGO 11. FUNCIONAMENTO E XESTIÓN 1. Cando chegue ao centro, cada usuario deberá identificarse mediante o D. N. I. cando lles fose requirido polo encargado debidamente identificado 2. Antes de depositar o residuo ou residuos, cada usuario deberá declarar no posto de control o contido do que quere entregar, co fin de realizar un control de orientación do vertido. O operario do centro, segundo a carga declarada e seguindo os criterios do artigo 6º, decidirá aceptar ou rexeitar a entrega. Os usuarios e as usuarias do punto limpo deberán seguir as indicacións do operario do centro.3. Os usuarios e as usuarias só poden depositar no punto limpo os residuos mencionados no artigo 6.4. Para que o servizo que presta o punto limpo sexa o correcto, é necesario que os usuarios e as usuarias acheguen os residuos previamente separados e que os depositen nos colectores específicos para cada un deles, segundo as indicacións do operario do centro. ARTIGO 12. HORARIO O horario do Punto Limpo comprenderá una franxa mínima diaria de 4 horas (de 16:00 a 20:00 horas) os luns, mércores e venres, e de 4 horas (de 10:00 a 14:00 horas) ós sábados. Os domingos a instalación permanecerá pechada, sen prexuízo de que a empresa concesionaria en cada momento ofertara un horario máis amplo na súa oferta. ARTIGO 13. SERVIZO DE RECOLLIDA DE PAPEL-CARTÓN NOS COLECTORES É un servizo que ten como obxectivo a recollida selectiva, específica e separada do resto de residuos urbanos, do papel-cartón seleccionado e depositado polos propios xeradores en colectores monomateriais de cor azul que para tal fin se instalen na vía pública e o seu posterior transporte ás instalacións de almacenaxe ou de clasificación de papel-cartón. ARTIGO 14. SERVIZO DE RECOLLIDA DE PAPEL-CARTÓN AO PÉ DOS COLECTORES O servizo desenvolverase en todo o termino municipal. Os comerciantes deberán depositar o cartón pregado ao lado do colector azul de papel-cartón no horario e día ou días designados polo concesionario para o servizo sacando, en todo caso, o cartón á rúa xusto antes do comezo do servizo, e cando as condicións atmosféricas o permitan. Serán usuarios deste servizo os comerciantes que non superen a cantidade máxima establecida na normativa legal vixente sobre a cantidade máxima de produción de residuos non perigosos. ARTIGO 15. FRECUENCIA DE RECOLLIDA E HORARIO Este servizo realizarase como mínimo unha vez por semana no horario e frecuencia proposto polo concesionario na súa oferta de licitación, sen prexuízo da potestade deste Concello para introducir modificacións e a obrigatoriedade do concesionario de aceptar tales modificacións. ARTIGO 16. OBXECTO DO SERVIZO A finalidade deste servizo é a prestación dun servizo para os cidadáns do municipio, os cales poderán solicitar a recollida a domicilio de residuos voluminosos, previo aviso á empresa concesionaria, que deberá facilitar un número de teléfono ao que deberán chamar os cidadáns e no cal se lle indicará data e hora aproximada de recollida. ARTIGO 17. HORARIO E FRECUENCIA DO SERVIZO Este servizo realizarase como mínimo unha vez cada dúas semanas, e sempre que houbese avisos de recollida, no horario e frecuencia proposto polo concesionario na súa oferta de licitación, sen prexuízo da potestade deste Concello para introducir modificacións e a obrigatoriedade do concesionario de aceptar tales modificacións. ARTIGO 18. RESIDUOS ADMISIBLES Serán obxecto de recollida por este servizo toda clase de obxectos voluminosos, en calquera estado que se atope, con excepción de entullos, restos orgánicos (animais o vexetais) e restos industriais, e sempre e cando para o seu manexo non se requira o uso de medios mecánicos tales como grúas, poleas, etc. e se atopen preparados para o seu inmediato traslado. A cantidade máxima admitida de residuos será a mesma que para o Punto Limpo, indicada no artigo 8 deste Regulamento. ARTIGO 19. FRECUENCIA DE RECOLLIDA E HORARIO Este servizo realizarase como mínimo unha vez cada dúas semanas, e sempre que houbese avisos de recollida, no horario e frecuencia proposto polo concesionario na súa oferta de licitación, sen prexuízo da potestade deste Concello para introducir modificacións e a obrigatoriedade do concesionario de aceptar tales modificacións ARTIGO 20. De conformidade coa lexislación vixente en materia de residuos e protección dos bens municipais, o Concello sancionará o uso indebido das instalacións, os actos que causen danos ás estruturas, ao mobiliario e ao equipamento, e o abandono, vertido o eliminación incontrolados de residuos urbanos. ARTIGO 21. RÉXIME SUPLETORIO En todo o que non estea previsto neste Regulamento será de aplicación a Lei 22/2011, do 28 de xullo, de Residuos e Solos Contaminados, a normativa autonómica nesta materia e as disposicións de réxime local que a complementen. DISPOSICIÓN ADICIONAL A promulgación futura de normas con rango superior a este regulamento e que afecten ás materias nel reguladas determinará a súa aplicación automática e a posterior adaptación do regulamento no que fora necesario. DISPOSICIÓN FINAL Este regulamento entrará en vigor unha vez saia publicado o seu texto no Boletín Oficial da Provincia e logo de que transcorra o prazo de quince días ao que se refire o artigo 65.2 da Lei 7/1985, do 2 de abril, Reguladora das Bases do Réxime Local”. A Laracha, 27 de marzo de 2013 O alcalde José Manuel López Varela